
IX. volebné obdobie

Návrh 

Zákon

z ................. 2026,

ktorým sa mení a dopĺňa zákon Národnej rady Slovenskej republiky č. 350/1996 Z. z.                 o rokovacom poriadku Národnej rady Slovenskej republiky v znení neskorších predpisov a ktorým sa mení a dopĺňa zákon č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov v znení neskorších predpisov

Národná rada Slovenskej republiky sa uzniesla na tomto zákone:

Čl. I

Zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení nálezu Ústavného súdu Slovenskej republiky č. 77/1998 Z. z., zákona č. 86/2000 Z. z., zákona č. 138/2002 Z. z., zákona č. 100/2003 Z. z., zákona č. 551/2003 Z. z., zákona č. 215/2004 Z. z., zákona č. 360/2004 Z. z., zákona č. 253/2005 Z. z., nálezu Ústavného súdu Slovenskej republiky č. 320/2005 Z. z., zákona č. 261/2006 Z. z., zákona č. 199/2007 Z. z., zákona č. 400/2009 Z. z., zákona č. 38/2010 Z. z., zákona č. 153/2011 Z. z., zákona č. 187/2011 Z. z., uznesenia Ústavného súdu Slovenskej republiky č. 191/2011 Z. z., uznesenia Ústavného súdu Slovenskej republiky č. 237/2011 Z. z., zákona č. 69/2012 Z. z., zákona č. 79/2012 Z. z., zákona č. 236/2012 Z. z., zákona č. 296/2012 Z. z., zákona č. 330/2012 Z. z., zákona č. 309/2013 Z. z., zákona č. 402/2013 Z. z., zákona č. 375/2015 Z. z., zákona č. 399/2015 Z. z., zákona č. 1/2017 Z. z., zákona č. 55/2017 Z. z., zákona č. 217/2018 Z. z., zákona č. 314/2018 Z. z., zákona č. 318/2018 Z. z., zákona č. 6/2019 Z. z., zákona č. 241/2020 Z. z., zákona č. 423/2020 Z. z., zákona č. 288/2021 Z. z., zákona č. 252/2022 Z. z., zákona č. 264/2022 Z. z., zákona č. 133/2023 Z. z., zákona č. 40/2024 Z. z., zákona č. 157/2024 Z. z., zákona č. 84/2025 Z. z. a zákona č. 34/2026 Z. z. sa mení a dopĺňa takto:


1. V § 25 sa vypúšťajú čiarka za slovom „rokovanie“ a slová „ak národná rada bez rozpravy nerozhodne inak“.

2. V § 69 ods. 1 sa za slovo „prerokúvaní“ vkladá čiarka a slová „vrátane pripomienkového konania k návrhom zákonov predkladaných poslancami a výbormi,“.

3. V § 74 ods. 2 sa číslovka „30“ nahrádza číslovkou „60“.

4. § 75 sa dopĺňa odsekom 3, ktorý znie:
„(3) K návrhu zákona, ktorý podáva výbor alebo poslanec, sa pripomienkové konanie podľa osobitného predpisu uskutoční pred jeho prerokovaním vo výbore54aa.“ 

Poznámka pod čiarou k odkazu 54aa znie „54aa) § 10 zákona č. 400/2015 Z. z.

5. V § 77 ods. 3 sa za slová „aj o“ vkladajú slová „pripomienkovom konaní k návrhu zákona (§ 75 ods. 3),“. 

6. V § 79 ods. 4 sa na konci písm. g) nahrádza bodka čiarkou a dopĺňa sa písm. i), ktoré znie: „i) informáciu o vyhodnotení pripomienkového konania, ak sú navrhovateľmi zákona poslanci alebo výbory.“.

7. V § 81 ods. 2 sa vypúšťa druhá veta. 

8. V § 83 sa v ods. 4 vypúšťa posledná veta.

9. V § 84 sa v ods. 2 slová „na druhý deň“ nahrádzajú slovami „24 hodín“ a vypúšťajú sa bodkočiarka a časť vety za bodkočiarkou.

10. V § 89 ods. 1 sa za slovo „mimoriadnych“ vkladajú slová „a vopred nepredvídateľných“. 

11. V § 89 sa ods. 1 sa v druhej vete za slovo „mimoriadnosť“ dopĺňajú slová „a nepredvídateľnosť“ a druhá veta dopĺňa písmenami c) a d), ktoré znejú: 
„c) odôvodnenú informáciu o tom, ako všetky navrhované ustanovenia návrhu zákona jednotlivo súvisia s dôvodmi pre skrátené legislatívne konanie, 
[bookmark: _GoBack]d) odôvodnenú informáciu o tom, či je pre naplnenie účelu skráteného legislatívneho konania nevyhnutné nepoužiť všetky obmedzenia uvedené v odseku 3, alebo postačuje nepoužiť iba niektoré z nich a či je nevyhnutné nepoužiť obmedzenie podľa § 74 ods. 2, alebo postačuje určiť kratšiu lehotu pre prerokovanie návrhu zákona vo výboroch.“.

12. V § 89 sa v ods. 3 dopĺňa čiarka a slová „ak národná rada nerozhodne inak. Národná rada môže na návrh vlády, gestorského výboru alebo poslanca rozhodnúť, že sa nepoužijú iba niektoré z ustanovení podľa predchádzajúcej vety alebo skrátiť lehotu podľa § 74 ods. 2 na menej ako 60 dní, ak je to postačujúce na dosiahnutie účelu skráteného legislatívneho konania“. 

13. § 89 sa dopĺňa odsekom 4, ktorý znie: 
„(4) Návrh vlády na skrátené legislatívne konanie sa prerokuje vo vecne príslušnom výbore a v ústavnoprávnom výbore, ktorý je vo vzťahu k návrhu na skrátené legislatívne konanie gestorským výborom.“.

14. V § 94 sa ods. 3 dopĺňa druhou a treťou vetou, ktoré znejú:
„Odôvodnenie návrhu, ktorým sa mení alebo dopĺňa iný zákon, musí obsahovať aj odôvodnenie, ako tento doplňujúci návrh obsahovo súvisí s prerokúvaným návrhom zákona a konkretizáciu ustanovení prerokúvaného návrhu zákona, s ktorými tento doplňujúci návrh súvisí. Na návrh poslanca národná rada rozhodne o pochybnosti, či doplňujúci návrh spĺňa podmienku podľa prvej vety, až po predchádzajúcom stanovisku ústavnoprávneho výboru.“


Čl. II

Zákon č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov v znení zákona č. 310/2016 Z. z., zákona č. 217/2018 Z. z., zákona č. 134/2020 Z. z., zákona č. 198/2020 Z. z., zákona č. 423/2020 Z. z., zákona č. 133/2023 Z. z., zákona č. 7/2024 Z. z. a zákona č. 32/2024 sa mení a dopĺňa takto:

1. V § 1 sa v ods. 2 slová „až 10“ nahrádzajú slovami „a 9“. 

2. § 10 sa dopĺňa odsekom 5, ktorý znie:
„(5) Pripomienkové konanie k návrhu ústavy, ústavného zákona a zákona, ktorý podáva výbor Národnej rady Slovenskej republiky alebo poslanec Národnej rady Slovenskej republiky sa uskutočňuje v rámci druhého čítania1ab. Na návrhy právnych predpisov podľa predchádzajúcej vety sa nevzťahuje povinnosť uskutočniť rozporové konanie podľa predchádzajúceho odseku druhej vety.“ 

Poznámka pod čiarou  k odkazu 1ab) znie: „1ab) § 75 a násl. zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.“.


Čl. III

Tento zákon nadobúda účinnosť 1. januára 2027.

